Ribe Stifts Adresseaviser, 1843-01-11
Stænderforsamlingen i Viborg. Finantssagen (Fortsat.) Angaaende Udgifterne til Landmilitairetaten maatte Komitteen med de Roeskildske Stænder bringe i Erindring, at det har været en i Folket rodfæstet almindelig Mening, det stadig har gjort sig gjældende: at Udgifterne til Landmilitair etaten have staaet i et aabenbart Misforhold til hele Landets Stilling og finantsielle Kræfter, hvisaarsag de tidligere Stænder ogsaa indstændig have anbefalet Jndskrænkning i disse Udgifter. Det vakte derfor et grundet Haab hos Folket, om Opfyldelsen af disse Stændernes Forestillinger, da Hs. Maj. ved i Reskript af 3 Februar 1810 at befale, at en heel ny Organisation skulde komme under Overveielse af en dertil anordnet Kommission, tillige under 5. Marts næstefter bestemte: at Landmilitairetatens aarlige Normalsum under ingen Betingelse maatte komme til at overstige 2,250,000 Rbd., ligesom det i nævnte allerhøieste Reskript endogsaa forudsættes, at Summen muligen kunde bringes noget længere ned, naar det udtrykkelig hedder, at ethvert Forslag til nyttig Besparelse vil vorde modtaget med allerhøieste Velbehag. Det maa imidlertid af senere fremkomne Oplysninger formodes, at Hs. Maj. har forudsat Muligheden af, at der foruden de i Reskriptet anførte 2,250,000 Rbd. vilde kunne medgaae de 300,000 Rbd. som til Rug, Fourage og Marschpenge, Norm Regl. findes opførte, men naar man altsaa ansaae den i dette Regl. anførte Sum, tilsammen 2,550,000 Rbd., som en fast Basis for denne Udgiftsbranche, der idetmindste ikke turde overskrides, og naar det tillige maatte synes, at denne høist betydelige Sum vilde kunne afgive et rigeligt Sontien til den for Danmark i Fredstid nødvendige Hærstyrke, da forekommer det os, at Folket havde den største Grund til at haabe, at Kongens eengang tagne Bestemmelse vilde blive fulgt, og at det i alle Tilfælde med Hensyn til denne Udgift vilde have sit Forblivende ved den normerede Sum. Men den Maade, hvorpaa den nye militaire Organisation er traadt i Kraft, har ikke stadfæstet disse Forhaabninger, og ligesom Udfaldet ikke har svaret til de indstændige Forestillinger, som de tidligere Stænderforsamlinger ere fremkomne med, saaledes er det ved ingen Regeringsforanstaltning blevet Stænderne og Folket meer indlysende end netop ved denne, hvor lidet betydende dens raadgivende Medvirkning er, og hvor liden Sikkerhed denne yder med Hensyn til Statshuusholdningen, og det har, som af Østifternes Forsamling er sagt, intetsteds mere viist sig, hvilken Forskjel der paa den ene Side er imellem en raadgivende Medvirkning af Folkets Repræsentanter til Ordning af slige finantsielle Forhold, som de her paagjældende, forinden Sagen forelægges Hs. Maj. til endelig Afgjørelse, og paa den anden Side senere indkomne Andragender fra de samme Repræsentanter, efterat Sagen er afgjort nærmest efter Forestilling fra de Autoriteter, som ere interesserede i at skaffe den dem vedkommende Branche den størst mulige Deel af Statsindtægterne. Komitteen skal ikke gaae ind paa en Vurdering af Militairorganisation, men antager, at de Autoriteter, som have udøvet den væsentligste Jndflydelse paa denne Sags Ordning, og som efter deres Stilling, maatte see Sagen mere fra et militairt end fra et finantsielt Standpunkt, ikke turde have lagt en saadan Vægt paa den forøgede Statsudgift, som det af Stænderne vilde være skeet, og som det er overeensstemmende med det kongelige Ord, hvorefter den nye Militairorganisation skulde formes indenfor Grændserne af en Sum, som efter de Oplysninger man har, nu kan antages i Virkeligheden vil overskrides med det overordentlig høje Beløb af 4 a 500,000 Rbd. aarlig, foruden de 240,000 Rbd. som ere tilkomne paa den aftagende Pensions liste. Komitteen troer ogsaa, i Lighed med Ostifternes Forsamling, at nærværende Forsamling vilde fordølge Sandheden og dermed svigte sin Pligt, naar den ei frit og aabent udtalte, at udenfor Etaten selv have de Følger, som den nye Organisation af Landmilitairetaten har havt for Finantserne, efterladt et dybt og smerteligt Jndtryk hos Folket. (Fortsættes.)